มีเพศสัมพันธุ์ในวันที่.8 เมษาใส่ถุงยาง แต่มีประจำเดือนมาแล้วในวันที่ 18เมษา แต่พอถึงวันที่ 18 พ.ค. ประจำเดือนก็ยังไม่มาค่ะ มีโอกาสท้องไหมคะ
สวัสดีค่ะ หากประจำเดือนได้มาแล้วในวันที่ 18 เม.ย. แสดงว่าไม่ได้เกิดการตั้งครรภ์ขึ้นจากการมีเพศสัมพันธ์ในวันที่ 8 เม.ย. ดังนั้นการที่ประจำเดือนในเดือน พ.ค.ยังไม่มา อาจเกิดจาก1. การตั้งครรภ์ หากได้มีเพศสัมพันธ์ต่อหลังจากมีประจำเดือนมา ย่อมมีโอกาสที่จะตั้งครรภ์ได้2. มีความเครียด การทำงานหนัก ออกกำลังกายหักโหม พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นรวดเร็ว3. มีการเจ็บป่วยไม่สบาย เช่น ไข้หวัด ท้องเสียหากไม่ได้มีเพศสัมพันธ์ แนะนำให้รอประจำเดือนไปอีกซักระยะ หากประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ ต่อไป